Bør Børson
Store norske leksikon,Språk og litteratur,Norsk og samisk litteratur,Verk i norsk litteratur
Bør Børson er en fortelling av Johan Falkberget, en grotesk og munter satire over en oppkomlingstype og spekulant fra jobbetiden under første verdenskrig. Fortellingen utkom i bokform i 1920.
Bør Børson ble dramatisert av Toralf Sandø, filmatisert i 1938 i regi av Sandø og Knut Hergel med Sandø i tittelrollen. En musikalversjon ved Egil Monn-Iversen og Harald Tusberg ble oppført på Det Norske Teatret i 1972. Filmversjonen i 1974 i regi av Jan Erik Düring og med Rolv Wesenlund i tittelrollen ble en stor kinosuksess.Falkberget skrev en fortsettelse, Den nye Bør Børson, som føljetong i Nidaros. Denne ble filmatisert i 1976 som Bør Børson II med Rolv Wesenlund og i Stein Roger Bulls regi. Les mer i Store norske leksikon Norges litteraturhistorie norsk teaterhistorie